Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: szóló 218/1999. (XII. 28.) Korm. rendelet hatálybalépésével. A „munkavállaló hátrányos megkülönböztetése” szabálysértési tényállás elkövetője az eddigi 50 000 Ft helyett 100 000 Ft-ig terjedő pénzbírsággal lesz sújtható.]
Paragraph Index: 2028

11. Dr. Kaltenbach Jenő hivatalában fogadta a Román Parlament Szenátusa és Képviselőháza Emberi Jogi Bizottságának küldöttségét, akik 4 napos látogatáson tartózkodtak Magyarországon. 20—21. Az Európa Tanács Rasszizmus és Intolerancia Elleni Bizottságának országjelentéseket előkészítő felelősei tanácskoztak Strasbourgban. Dr. Kaltenbach Jenő mint a Franciaországról szóló országjelentés elkészítője vett részt a csoport munkájában. Június 7—8. A szlovén ombudsman, Ivan Bizjak, valamint az európai ombudsman, Jacob Söderman meghívására dr. Kaltenbach Jenő nemzetközi konferencián vett részt, amelyet az „Ombudsman intézmények és az Európai Unió joggyakorlata” címmel rendeztek meg Ljubljanában.

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes